Ir-Regolament tal-Kummissjoni (KE) Nru 667/2004
tas-7 ta' April 2004
li jemenda għat-32 darba ir-Regolament tal-Kunsill (KE) Nru 881/2002 li jimponi ċerti miżuri restrittivi speċifiċi indirizzati kontra ċerti persuni u entitajiet assoċjati ma' Osama bin Laden, man-networks ta' l-Al-Qaida u mat-Taliban, u li jħassar ir-Regolament tal-Kunsill (KE) Nru 467/2001
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li tistabilixxi l-Komunitajiet Ewropej,
Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 i jimponi ċerti miżuri restrittivi speċifiċi indirizzati kontra ċerti persuni u entitajiet assoċjati ma' Osama bin Laden, man-networks ta' l-Al-Qaida u mat-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta' ċerti tipi ta' merkanzija u servizzi f'Afghanistan, li jħassaħ il-projbizzjoni tat-titjir u li jestendi l-ifriżar ta' fondi u risorzi finanzjari oħra fil-każ tat-Taliban ta' l-Afghanistan [1], kif ġie l-aħħar emendat mir-Regolament (KE) Nru 524/2004 [2], u b'mod partikolari l-Artikolu 7(1), l-ewwel inċiż, tiegħu,
Billi:
(1) L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-ifriżar ta' fondi u resorzi ekonomiċi taħt dak ir-Regolament.
(2) Fil-31 ta' Marzu, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti iddeċida li jemenda l-elenka ta' persuni, gruppi u entitajiet li għalihom irridu japplikaw l-ifriżar ta' fondi u resorzi ekonomiċi. L-Anness I għandu għalhekk jiġi emendat.
(3) Sabiex jiġi żgurat li l-miżuri imwaqqfa f'dan ir-Regolament huma effettivi, dan ir-Regolament għandu jidħol fis-seħħ immedjatament,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 881/2002 huwa hawnhekk emednat skond l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-7 ta' April 2004.